Νόμια Κοίτας Λακωνίας

Προχωρώντας από την Αρεόπολη προς το Ταίναρο, λίγο πριν τη Κοίτα, μία μικρή ταμπέλα στα δεξιά του δρόμου σε οδηγεί στη Νόμια.Το χωριό έχει σήμερα 41 κατοίκους, απέχει 45 χλμ από το Γύθειο και 4 χλμ από το Γερολιμένα.Το όνομά της προέρχεται μάλλον από τη λέξη νομή, μια και στην περιοχή υπήρχαν και υπάρχουν ακόμη πολλά βοσκοτόπια. Η ονομασία Νόμια, νομή και νομές, προέρχεται απότο ρήμα νέμομαι δηλαδή: βόσκω. Νόμια ονομάζεται και το Νεμειαίο όρος, το δυτικά της Μεγαλόπολης Λύκαιο όρος και Νεμέα τόπος στην Αργολίδα, η σημερινή Νεμέα, από τις αγελάδες της Ήρας ή του Δαναού που έβοσκαν εκεί. Γιατί ποτέ δεν έδιναν εκείνοι οι πρόγονοι μας ονόματα ξεκάρφωτα χωρίς να συμβολίζουν ακόμα και στους μύθους τους αξία και αλήθεια. Τα γύρω μάλιστα του χωριού της Νόμιας μέρη Δειλίκια, Λαχός, όπως και τα δυτικά, πέρα από το Λάκκο της Νόμιας χωράφια, λέγονται και τώρα ακόμη Νομάδια δηλαδή βοσκοτόπια. Γι' αυτό σωστότερο είναι να λέγεται «Τα Νόμια» και όχι «Η Νόμια»

Η ιστορία της είναι αλληλένδετη με το γειτονικό χωριό Κοίτα και παρά τις κραυγαλέες σύγχρονες αλλοιώσεις της παραδοσιακής αρχιτεκτονικής, και
τα δύο χωριά χαρακτηρίζονται από το μεγάλο αριθμό πυργόσπιτων. Ένα παλιό ρητό της Μέσα Μάνης λέει: «Κοίτα η πολυπυργού και Νόμια η παρομοία». Ας μη ξεχνάμε ότι εδώ άρχισαν οι οχυρώσεις με τη 
κατασκευή των πρώτων πύργων και δικαίως η περιοχή θεωρείται η κοιτίδα 
των Μανιάτικων Πύργων.Το χωριό είναι οργανωμένο σε συνοικίες των διαφόρων 
οικογενειών (Πατσιλινάκος, Μεσίσκλης, Μιχαλακάκος, Πατσούρος) το καθένα 
με τα πυργόσπιτά του και την εκκλησία του.

Ο πύργος της οικογένειας Μεσίσκλη εκφράζει σε απόλυτο βαθμό την επιρροή της στον χώρο της Νόμιας τα προεπαναστατικά χρόνια, ιδίως πριν 
την ανάδειξη των Νικλιάνων σαν τοπαρχών στην Μέσα Μάνη κυρίως κατά την 
β΄ Τουρκοκρατία. Όπως και σε κάθε άλλο μανιάτικο οικισμό και συγκρότημα η
ισχύς της οικογένειας αποτυπωνόταν στις οχυρωματικές της κατασκευές.
Τον Φεβρουάριο του 1837, στάλθηκε στη Mάνη από την κυβέρνηση με στρατό και χρήματα ο λοχαγός M. Φέδερ, για να εφαρμόσει τους νόμους περί γκρεμίσματος των πύργων. Όταν ο έπαρχος γνωστοποίησε στα χωριά τις αποφάσεις, οι κάτοικοι όχι μόνο αρνήθηκαν να συμπράξουν, αλλά εκδήλωσαν και εξεγερτικές διαθέσεις.

Ο Μεσίσκλης του είπε
Μεγάλη πληρωμή ζητά ο βασιλιάς για το αξίωμα που μου δίνει, θα προτιμούσα να έχει ο καθένας τα δικά του 
Για τους Μανιάτες θεωρείτο μεγάλη ντροπή να γκρεμίσουν τους πύργους τους και ιδιαίτερα όταν είχαν μακραίωνη ιστορία. Η κατοχή του πύργου αυτού έγινε μήλον της έριδος και μεταξύ κλάδων της οικογένειας σε νεότερους χρόνους σε σημείο αντεκδικήσεων. Αυτό συνέβη διότι ο πύργος 
ήταν μαζικός, όπως λέγεται, συλλογικός δηλαδή και με το πέρασμα του χρόνου και την διάσπαση των κλάδων η οικογένεια ήρθε σε προστριβές.

Ο Θεόδωρος Μεσίσκλης υπήρξε κατά την Ελληνική Επανάσταση του 1821 οπλαρχηγός της Μέσα Μάνης. Φέρεται γεννημένος το 1783 και καταγόταν από 
τη Νόμια του παλαιού Δήμου Μέσσης της Λακωνίας. Κατά την περίοδο της 
επαναστάσεως κατείχε το βαθμό του χιλίαρχου και μνημονεύεται από τον 
μετέπειτα υπασπιστή του Θ. Κολοκοτρώνη Φωτάκο ως ένας από τους οπλαρχηγούς της Μάνης που εισήλθαν στις 23 Μαρτίου 1821 στην Καλαμάτα.Κατά την περίοδο Καποδίστρια (1828 – 1831) διετέλεσε δημογέροντας, ενώ κατά την μετέπειτα Οθωνική περίοδο κατείχε στρατιωτικά αξιώματα, ήτοι το έτος 1835 υπηρέτησε ως Εθνοφύλακας Μάνης, το έτος 1836 
διορίστηκε ως ανθυπολοχαγός του Τρίτου Ελαφρού Τάγματος Μάνης (λόχος 
Αχίλλειου, με διοικητή του λόχου τον υπολοχαγό Ιωάννη Γρηγορακόγκωνα), 
ενώ κατά το έτος 1837 ονομάζεται χάριν των πατριωτικών του εκδουλεύσεων λοχαγός της Λακωνικής Φάλαγγας. Το έτος 1839 διορίζεται με τον ίδιο βαθμό στην νεοσυσταθείσα τότε 4η Τετραρχία της Φάλαγγας, με διοικητή τον Νικόλαο Πιεράκο.
Τιμήθηκε επίσης με το αργυρό αριστείο του Αγώνος. Είχε νυμφευθεί στα 1806 την Μαρία Κονομίτζα και είχε δύο υιούς και τρείς θυγατέρες. 
Απεβίωσε στις 17 Νοεμβρίου 1840 στη Νόμια Λακωνίας.

Το μανιάτικο ήθος του πολεμιστή αυτού φάνηκε όταν ο Φέδερ αφού πρώτα 
του έδωσε την προαγωγή του, ως λοχαγός της Λακωνικής φάλαγγας μετά του 
ζήτησε εκ μέρους του βασιλιά να γκρεμίσει τον πύργο του.

Ο Μεσίσκλης του απάντησε:
<<Μεγάλη πληρωμή ζητά ο βασιλιάς για το αξίωμα που μου δίνει, θα προτιμούσα να έχει ο καθένας τα δικά του>>.
Ο Φέδερ του αντίλεγε ότι ο Ληγορόγγονας το δέχτηκε και ο Μεσίσκλης απάντησε:
ο Γρηγορακάκης είναι Λαμπρή ενώ εγώ είμαι Χριστούγεννα. 
Με το παραπάνω ήθελε να πει πως ο Γρηγορακάκης είναι καλός πολεμιστής
όμως αναξιόπιστος σαν την κινητή γιορτή της Λαμπρής ενώ ο ίδιος είναι 
πιστός στις ιδέες του σαν τα Χριστούγεννα που είναι πάντα στις 25 Δεκεμβρίου.Ένας από τους πιο ιδιαίτερους και ιστορικούς πύργους της Μάνης βρίσκεται στην Νόμια της Μέσα Μάνης και ανήκει στην οικογένεια Μεσίσκλη. Ο πύργος αυτός διεκδικεί μαζί με μερικούς άλλους της γύρω περιοχής τον τίτλο του παλαιότερου πύργου της Μάνης με την μορφή που τον γνωρίζουμε σήμερα.

Δεν γνωρίζουμε την ακριβή ημερομηνία κτίσης του για δύο λόγους. Πρώτον διότι λόγω παλαιότητας δεν υπάρχουν γραπτές μαρτυρίες για την κατασκευή του και δεύτερον διότι ο πύργος αυτός όπως και πολλοί άλλοι στην Μάνη χτίστηκαν πάνω σε παλαιότερες θέσεις όπου προϋπήρχαν οικιστικές κατασκευές. Η πιθανότερη περίοδος κατασκευής του ανάγεται στα τέλη του 17ου με αρχές 18ου αιώνα. Θεωρείται δηλαδή προεπαναστατική κατασκευή στο σύνολό του.
Ο πύργος της οικογένειας Μεσίσκλη βρίσκεται στο κέντρο της Νόμιας. Έχει ύψος 9 μέτρα περίπου στέκοντας επιβλητικά μέσα στον οικισμό. Περιβάλλεται από άλλες οικίες της οικογένειας Μεσίσκλη για λόγους ασφαλείας. Σε περίπτωση πολέμου οι ένοικοι των οικιών προσέτρεχαν στον οικογενειακό πύργο. Επιπροσθέτως τα σπίτια που ενώνονταν με τον πύργο του προσέφεραν μεγαλύτερη ασφάλεια διότι τον κάλυπταν, τον έκαναν πιο δυσπρόσβλητο.

Από το χωριό καταγόταν ο εκδότης Δημήτριος Δημητράκος.

Χωριά του νομού Λακωνίας
Μάνη